







VILNIAUS RAJONO SAVIVALDYBĖS TARYBA

SPRENDIMAS
DĖL VILNIAUS RAJONO SAVIVALDYBĖS TARYBOS 2022 M. VASARIO 18 D. SPRENDIMO NR. T3-56 „DĖL SAUGOTINŲ ŽELDINIŲ KIRTIMO, KITOKIO PAŠALINIMO IŠ AUGIMO VIETOS AR INTENSYVAUS GENĖJIMO LEIDIMŲ IŠDAVIMO IR PRAŠYMŲ DĖL ŽELDINIŲ ATKURIAMOSIOS VERTĖS KOMPENSACIJOS DYDŽIO PERSKAIČIAVIMO NAGRINĖJIMO IR SUMOKĖTOS ŽELDINIŲ ATKURIAMOSIOS VERTĖS KOMPENSACIJOS GRĄŽINIMO TVARKOS APRAŠO PATVIRTINIMO“ PAKEITIMO

2025 m. rugsėjo 26 d. Nr. T3-296(1.6 E)
Vilnius


Vadovaudamasi Lietuvos Respublikos vietos savivaldos įstatymo 6 straipsnio 26 punktu ir Lietuvos Respublikos želdynų įstatymo 5 straipsnio 1 dalies 1 punktu, Vilniaus rajono savivaldybės taryba n u s p r e n d ž i a:
. Pakeisti Saugotinų želdinių kirtimo, kitokio pašalinimo iš augimo vietos ar intensyvaus genėjimo leidimų išdavimo ir prašymų dėl želdinių atkuriamosios vertės kompensacijos dydžio perskaičiavimo nagrinėjimo ir sumokėtos želdinių atkuriamosios vertės kompensacijos grąžinimo tvarkos aprašą, patvirtintą Vilniaus rajono savivaldybės tarybos 2022 m. vasario 18 d. sprendimu Nr. T3-56 „Dėl Saugotinų želdinių kirtimo, kitokio pašalinimo iš augimo vietos ar intensyvaus genėjimo leidimų išdavimo ir prašymų dėl želdinių atkuriamosios vertės kompensacijos dydžio perskaičiavimo nagrinėjimo ir sumokėtos želdinių atkuriamosios vertės kompensacijos grąžinimo tvarkos aprašo patvirtinimo“, ir jį išdėstyti nauja redakcija (pridedama).
. Skelbti šį sprendimą Teisės aktų registre ir Vilniaus rajono savivaldybės interneto svetainėje.



Savivaldybės meras	Robert Duchnevič


PATVIRTINTA 
Vilniaus rajono savivaldybės tarybos
2022 m. vasario 18 d. sprendimu Nr. T3-56 
(Vilniaus rajono savivaldybės tarybos 
2025 m. rugsėjo 26 d. sprendimo Nr. T3-296(1.6 E)
redakcija)


SAUGOTINŲ ŽELDINIŲ KIRTIMO, KITOKIO PAŠALINIMO IŠ AUGIMO VIETOS AR INTENSYVAUS GENĖJIMO LEIDIMŲ IŠDAVIMO IR PRAŠYMŲ DĖL ŽELDINIŲ ATKURIAMOSIOS VERTĖS KOMPENSACIJOS DYDŽIO PERSKAIČIAVIMO NAGRINĖJIMO IR SUMOKĖTOS ŽELDINIŲ ATKURIAMOSIOS VERTĖS KOMPENSACIJOS GRĄŽINIMO TVARKOS APRAŠAS

 SKYRIUS


. Saugotinų želdinių kirtimo, kitokio pašalinimo iš augimo vietos ar intensyvaus genėjimo leidimų išdavimo ir prašymų dėl želdinių atkuriamosios vertės kompensacijos dydžio perskaičiavimo nagrinėjimo ir sumokėtos želdinių atkuriamosios vertės kompensacijos grąžinimo tvarkos aprašas  (toliau – Tvarkos aprašas) nustato saugotinų želdinių kirtimo, kitokio pašalinimo iš augimo vietos ar intensyvaus genėjimo leidimų išdavimo, prašymų dėl želdinių atkuriamosios vertės kompensacijos dydžio perskaičiavimo nagrinėjimo, sumokėtos želdinių atkuriamosios vertės kompensacijos grąžinimo tvarką.
. Tvarkos apraše vartojamos sąvokos atitinka Lietuvos Respublikos želdynų įstatyme vartojamas sąvokas.

 SKYRIUS


. Saugotinus želdinius kirsti, kitaip pašalinti iš augimo vietos ar intensyviai genėti galima tik turint Vilniaus rajono savivaldybės (toliau – Savivaldybė) vykdomosios institucijos išduotą leidimą kirsti, kitaip pašalinti iš augimo vietos ar intensyviai genėti saugotinus želdinius (toliau – Leidimas) ar vadovaujantis galiojančiu Savivaldybės vykdomosios institucijos sprendimu dėl saugotinų želdinių kirtimo, kitokio pašalinimo iš augimo vietos ar intensyvaus genėjimo (toliau – Sprendimas) ir sumokėjus Želdinių atkuriamosios vertės kompensaciją, apskaičiuotą pagal aplinkos ministro patvirtintus arba Savivaldybės vykdomosios institucijos nustatytus įkainius, kai šalinami saugotini želdiniai, atitinka Vyriausybės nustatytus kriterijus dėl augimo vietos, rūšies, matmenų ir būklės, arba pagal Savivaldybės atstovaujamosios institucijos sprendimu nustatytus didesnius įkainius, kai šalinami želdiniai, paskelbti saugotinais Savivaldybės sprendimu.
. Saugotinus želdinius kirsti, kitaip pašalinti iš augimo vietos ar intensyviai genėti be Leidimo ar Sprendimo galima, kai:
. jie auga elektros tinklų, šilumos perdavimo tinklų, magistralinių dujotiekių ir naftotiekių (produktotiekių) apsaugos zonose ir šiuos darbus atlieka prieš darbų pradžią apie juos raštu informavę žemės, kurioje auga saugotini želdiniai, savininką ar valdytoją, elektros tinklus, šilumos tinklus, magistralinius dujotiekius ir naftotiekius (produktotiekių) eksploatuojantys asmenys ar jų įgalioti tretieji asmenys;
. šiuos darbus reikia atlikti nedelsiant – dėl gamtinio, eismo ar kito įvykio pakitus želdinių būklei, kai dėl to jie kelia pavojų gyventojams, jų turtui, statiniams ar eismo saugumui. Šiuo atveju darbus atlikę asmenys per 3 darbo dienas privalo raštu informuoti Aplinkos apsaugos skyrių, nurodydami saugotino želdinio vietą (adresą ar koordinates) ir pateikdami 3 nuotraukas, kuriose būtų užfiksuotas vaizdas prieš atliekant darbus ir iš skirtingų pusių užfiksuotas nukirstas, kitaip pašalintas iš augimo vietos ar intensyviai nugenėtas saugotinas želdinys.
. Želdinių atkuriamosios vertės kompensacija neskaičiuojama ir apie tai pažymima Leidime, kai saugotini želdiniai:
. nebus kertami – leidimas ar sprendimas išduotas intensyviam želdinių genėjimui;
. kertami, kitaip pašalinami iš augimo vietos ar intensyviai genimi šio straipsnio 4 dalyje numatytais atvejais;
. pagal aplinkos ministro tvirtinamuose Želdinių atkuriamosios vertės įkainiuose nustatytus želdinių būklės vertinimo kriterijus dėl ligų intensyvumo, kenkėjų gausumo ir kamieno (žievės) mechaninio pažeidimo intensyvumo yra nepatenkinamos arba blogos būklės (išskyrus biologinei įvairovei svarbius želdinius, kurie nekelia pavojaus gyventojams, jų turtui, statiniams ir eismo saugumui);
. yra pasvirę didesniu kaip 45 laipsnių kampu;
. kertami vykdant teritorijų planavimo dokumentuose, viešųjų atskirųjų želdynų projektuose numatytus kraštovaizdžio formavimo kirtimus;
.	 auga ant piliakalnių, pilkapių;
. auga kapinėse ir ardo paminklus, antkapius, kitus kapinių statinius ar įrenginius;
. gadina pastato pamatus ar kitas jo dalis;
. auga apsaugos zonose, kai tai nesuderinama su šioms apsaugos zonoms Lietuvos Respublikos specialiųjų žemės naudojimo sąlygų įstatyme nustatytais apribojimais;
. auga žemosios įtampos elektros tinklų, geležinkelio kelių ir jų įrenginių, geležinkelio želdinių apsaugos zonoje (kai saugotinų želdinių kirtimo ar kitokio pašalinimo iš augimo vietos darbus atlieka šią infrastruktūrą eksploatuojantys asmenys ar jų įgalioti tretieji asmenys);
. auga valstybinės reikšmės kelio juostoje;
. auga vietinės reikšmės kelio juostoje ir dėl blogos būklės kelia grėsmę užvirsti ant kelio;
. nurodyti saugomų teritorijų planavimo, saugomų rūšių ar buveinių apsaugos priemonių įgyvendinimo dokumentuose kaip kertami ar kitaip pašalinami iš augimo vietos;
. auga žemėje, kurioje teisės aktų nustatyta tvarka leidžiama veisti mišką;
. kertami ar kitaip pašalinami iš augimo vietos įgyvendinant krašto apsaugos ar valstybės sienos apsaugos tikslus;
. kertami ar kitaip pašalinami iš augimo vietos tvarkant botanikos sodus ir juos atnaujinant.
. Leidimo išdavimas:
. asmuo, prašantis išduoti Leidimą privačiame žemės sklype, kurio teritorijoje šiuo metu nevykdomi statybos darbai, pateikia nustatytos formos (Tvarkos aprašo 1 priedas) prašymą (toliau – Prašymas), pridėdamas žemės sklypo planą su jame tiksliai pažymėtais medžiais (pateikiama medžio augimo koordinatė) ir esant galimybei pridedamos medžių nuotraukos;
. asmuo, siekiantis gauti Leidimą valstybinėje žemėje, pateikia nustatytos formos (Tvarkos aprašo 1 priedas) prašymą su papildomais dokumentais, kurie argumentuotų saugotinų želdinių kirtimą, genėjimą ar kitokį palšinimą iš augimo vietos valstybinėje žemėje;
. asmuo arba statytojas, turintis išduotą statybos leidimą ir siekiantis gauti Leidimą veiksmams sklype, kuriame numatomi statybos darbai, pateikia Savivaldybei nustatytos formos (Tvarkos aprašo 1 ir 3 priedai) prašymą.
.  Kai saugotini medžiai ir krūmai yra kultūros paveldo objekto ar vietovės vertingoji savybė, leidimas derinamas su Kultūros paveldo departamentu prie Kultūros ministerijos (toliau – departamentas), jei departamentas nepateikia atsakymo per 5 darbo dienas, laikoma, kad leidimas suderintas. 
. Aplinkos apsaugos skyriui įvertinus pateiktus prašymus ir nustačius, kad Tvarkos aprašo 6 punkte nurodyti fiziniai ar juridiniai asmenys (toliau – Asmenys), prašantys išduoti Leidimą, pateikė netinkamai užpildytą Prašymą, Savivaldybės vykdomoji institucija per 5 darbo dienas nuo prašymo gavimo dienos raštu informuoja apie tai Asmenis ir nustato 5 darbo dienų terminą patikslinti Prašymą.
. Gavęs asmens ar statytojo Prašymą, o Tvarkos aprašo 8 punkte nustatyta tvarka asmeniui ar statytojui patikslinus Prašymą, Savivaldybės vykdomoji institucija organizuoja Prašymo išduoti Leidimą nagrinėjimą.
. Aplinkos apsaugos skyrius patikrinęs, ar numatomas saugotinų želdinių kirtimas, kitoks pašalinimas iš augimo vietos ar intensyvus genėjimas neprieštarauja Savivaldybės strateginiams plėtros ir veiklos planams, Savivaldybės ir (ar) vietovės lygmens kompleksinio ir specialiojo teritorijų planavimo dokumentams, organizuoja išvykimą į vietą, atlieka fotofiksaciją ir užpildo Tvarkos aprašo 4 priedo lentelę (elektroninį arba popierinį variantą). Leidimas ar sprendimas teikiamas Savivaldybės vykdomajai institucijai sprendimui priimti.
. Nustačius vietoje, kad savivaldybės želdynų ir želdinių teritorijose arba ne savivaldybės valdomoje valstybinėje žemėje ketinama kirsti ar kitaip pašalinti iš augimo vietos 10 ar daugiau saugotinų želdinių, viešuosiuose atskiruosiuose želdynuose augančius saugotinus želdinius, Savivaldybės administracija privalo gauti Želdynų ir želdinių apsaugos, priežiūros ir tvarkymo komisijos išvadą dėl būtinybės kirsti ar kitaip pašalinti iš augimo vietos saugotinus želdinius. Želdynų ir želdinių apsaugos, priežiūros ir tvarkymo komisija išvadą privalo pateikti Savivaldybės administracijai per 20 darbo dienų.
. Tvarkos aprašo nustatyta tvarka ir terminais išnagrinėjus Prašymus ir nustačius, kad numatomas saugotinų želdinių kirtimas, kitoks pašalinimas iš augimo vietos ar intensyvus genėjimas prieštarauja Savivaldybės strateginiams plėtros ir veiklos planams, Savivaldybės ir (ar) vietovės lygmens kompleksinio ir specialiojo teritorijų planavimo dokumentams, asmenys apie atsisakymą išduoti Leidimą informuojami Savivaldybės vykdomosios institucijos arba jos įgalioto asmens raštu, nurodant motyvus. Šiame punkte nurodyto rašto projektą rengia ir Savivaldybės vykdomajai institucijai ir pasirašyti teikia Aplinkos apsaugos skyrius.
. Jeigu per nustatytą terminą pagal tinkamai užpildytą Prašymą Leidimas neišduodamas arba Tvarkos aprašo 12 punkte nustatyta tvarka motyvuotai neatsisakoma jo išduoti, laikoma, kad Leidimas išduotas.
. Savivaldybės vykdomoji institucija, laikydamasi asmens duomenų apsaugą reglamentuojančių teisės aktų reikalavimų, privalo ne vėliau kaip per 3 darbo dienas nuo leidimo išdavimo dienos Savivaldybės interneto svetainėje paskelbti informaciją apie išduotą leidimą, nurodydama numatomų kirsti, kitaip pašalinti iš augimo vietos ar intensyviai genėti saugotinų želdinių vietą, rūšį, skaičių, skersmenį. Leidime numatyti saugotinų želdinių kirtimo, kitokio pašalinimo iš augimo vietos ar intensyvaus genėjimo darbai gali būti pradėti tik suėjus šio įstatymo numatytam terminui.
. Jei Prašymas pateiktas kirsti, kitaip pašalinti iš augimo vietos ar intensyviai genėti saugotinus želdinius valstybinėje žemėje, Leidime nurodomas jo įsigaliojimo terminas, kuris gali būti ne ankstesnis kaip po 10 darbo dienų nuo sprendimo išduoti leidimą priėmimo dienos Savivaldybės interneto svetainėje paskelbia informaciją apie priimtą sprendimą išduoti leidimą, nurodydama numatomų kirsti, kitaip pašalinti iš augimo vietos ar intensyviai genėti saugotinų želdinių vietą, rūšį, skaičių, skersmenį, želdinių atkuriamosios vertės kompensacijos dydį bei numatomą leidimo įsigaliojimo dieną. Kartu su Sprendimu dėl leidimo išdavimo Savivaldybės interneto svetainėje paskelbiama Želdynų ir želdinių apsaugos, priežiūros ir tvarkymo komisijos (toliau – Komisija) išvada ir (ar) želdynų ir želdinių būklės ekspertizės išvada, kai šias išvadas šio įstatymo numatytais atvejais privaloma gauti ir įvertinti iki sprendimo dėl leidimo išdavimo priėmimo.
. Jeigu per Tvarkos aprašo 17 punkte nustatytą terminą Savivaldybės vykdomoji institucija gavo Tvarkos aprašo 17.3 papunktyje numatytą rašytinį suinteresuotos visuomenės prašymą atlikti želdynų ir želdinių būklės ekspertizę arba šio įstatymo 19 straipsnio numatytą suinteresuotos visuomenės pranešimą apie jos iniciatyva užsakytą želdynų ir želdinių būklės ekspertizę ir tai patvirtinančius dokumentus, leidimo įsigaliojimas atidedamas laikotarpiui, reikalingam želdynų ir želdinių būklės ekspertizei atlikti. Gavusi želdynų ir želdinių būklės ekspertizės išvadą, Savivaldybės vykdomoji institucija per 5 darbo dienas susipažįsta su želdynų ir želdinių būklės ekspertizės išvada ir priima sprendimą nekeisti leidimo, pakeisti leidimą arba panaikinti sprendimą dėl leidimo išdavimo ir jį kartu su želdynų ir želdinių būklės ekspertizės išvada paskelbia Savivaldybės interneto svetainėje. Jeigu Savivaldybės vykdomoji institucija neatsižvelgė ar atsižvelgė tik iš dalies į želdynų ir želdinių apsaugos, priežiūros ir tvarkymo komisijos išvadą ir (ar) želdynų ir želdinių būklės ekspertizės išvadą, Savivaldybės vykdomosios institucijos sprendime dėl leidimo išdavimo privaloma nurodyti tokio sprendimo priežastis ir motyvus. Leidimas galioja neterminuotai. Leidime numatyti saugotinų želdinių kirtimo, kitokio pašalinimo iš augimo vietos ar intensyvaus genėjimo darbai gali būti pradėti tik suėjus šio įstatymo numatytam terminui.
. Želdynų ir želdinių būklės ekspertizė privaloma, kai:
. numatoma pertvarkyti didesnius kaip 1 hektaro ploto viešuosius želdynus urbanizuotose teritorijose;
. numatoma kirsti ar kitaip pašalinti iš augimo vietos gatvių želdinius ilgesniame kaip 100 m gatvės ruože, kai numatomame pertvarkyti gatvės ruože auga 10 ir daugiau saugotinų želdinių;
. suinteresuotos visuomenės reikalavimu, kai pateikiamas rašytinis prašymas dėl numatomų tvarkyti viešųjų želdynų ir želdinių būklės ekspertizės atlikimo, kurį pasirašė ne mažiau kaip 100 asmenų, kai numatoma kirsti viešuosius želdinius miesto ar miestelio teritorijoje, arba kurį pasirašė ne mažiau kaip 40 asmenų, kai numatoma kirsti viešuosius želdinius kurorto ar kaimo teritorijoje.
. Suinteresuota visuomenė turi teisę savo iniciatyva užsakyti viešųjų želdynų ir želdinių būklės ekspertizę, kai jos atlikti neprivaloma, ir perduoti ekspertizės išvadą Savivaldybės vykdomajai institucijai. Apie užsakytą ir numatomą atlikti viešųjų želdynų ir želdinių būklės ekspertizę suinteresuotos visuomenės atstovai privalo informuoti Savivaldybės vykdomąją instituciją raštu, pateikdami pranešimą iki Tvarkos aprašo 15 punkte numatyto Leidimo įsigaliojimo termino arba iki viešojo atskirojo želdyno projektavimo parengiamojo etapo pabaigos.
. Želdynų ir želdinių būklės ekspertizė atliekama parengiamuoju viešųjų atskirųjų želdynų projektų rengimo etapu. Planuojant viešųjų atskirųjų želdynų pertvarkymą, želdinių kirtimą ar kitokį pašalinimą iš augimo vietos ir (ar) tvarkymą Tvarkos aprašo 17 ir 18 punktuose nurodytais atvejais, privaloma atsižvelgti į želdynų ir želdinių būklės ekspertizės išvadą arba nurodyti priežastis ir motyvus, jeigu nuspręsta atsižvelgti tik iš dalies arba nuspręsta neatsižvelgti į želdynų ir želdinių būklės ekspertizės išvadą.
. Prašyme pateiktoms priežastims pagrįsti iš želdynų ir želdinių savininko ar valdytojo, kito fizinio ar juridinio asmens, prašančio kirsti, kitaip pašalinti iš augimo vietos ar intensyviai genėti želdinius, Savivaldybės vykdomoji institucija gali prašyti papildomos informacijos ar arboristo, eksperto, dendrologo įvertinimo.
. Komisijos nariais gali būti Savivaldybės tarybos nariai, valstybės tarnautojai, gyvenamųjų vietovių bendruomenių atstovai – seniūnaičiai, išplėstinės seniūnaičių sueigos deleguoti atstovai, bendruomeninių organizacijų ir asociacijų ar kitų viešųjų juridinių asmenų (išskyrus valstybės ar Savivaldybės, jų institucijų įsteigtus juridinius asmenis), kurie įsteigti teisės aktų nustatyta tvarka ir skatina aplinkos apsaugą, atstovai, Savivaldybės gyventojai. Į Komisijos  sudėtį privaloma įtraukti bendruomeninių organizacijų ir asociacijų ar kitų viešųjų juridinių asmenų (išskyrus valstybės ar Savivaldybės, jų institucijų įsteigtus juridinius asmenis), kurie įsteigti teisės aktų nustatyta tvarka ir skatina aplinkos apsaugą, raštu pareiškusių iniciatyvą dalyvauti Komisijos veikloje, atstovus. Bendruomeninių organizacijų ir asociacijų ar kitų viešųjų juridinių asmenų (išskyrus valstybės ar Savivaldybės, jų institucijų įsteigtus juridinius asmenis), kurie įsteigti teisės aktų nustatyta tvarka ir skatina aplinkos apsaugą, atstovai turi sudaryti ne mažiau kaip pusę Komisijos narių skaičiaus, išskyrus atvejus, kai šie asmenys raštu neišreiškė iniciatyvos dalyvauti Komisijos veikloje. Į Komisijos posėdžius privalo būti kviečiamas Aplinkos apsaugos departamento prie Aplinkos ministerijos atstovas nuomonei pateikti, kai Komisija rengia išvadą dėl ketinimo Savivaldybės želdynų ir želdinių teritorijose arba ne Savivaldybės valdomoje valstybinėje žemėje kirsti ar kitaip pašalinti iš augimo vietos 20 ar daugiau želdinių arba kai viešuosiuose atskiruosiuose želdynuose ketinama kirsti ar kitaip pašalinti iš augimo vietos 10 ar daugiau želdinių.
. Jeigu želdinį nukirtus ar kitaip pašalinus iš augimo vietos paaiškėja, kad privačios žemės sklypo savininkui ar valstybinės žemės valdytojui išduotame Leidime nurodytas želdinių atkuriamosios vertės kompensacijos dydis yra netikslus arba neturėjo būti skaičiuojamas, privačios žemės sklypo savininkas ar valstybinės žemės valdytojas turi teisę kreiptis į Savivaldybės vykdomąją instituciją dėl želdinių atkuriamosios vertės dydžio perskaičiavimo ir dalies ar visos sumokėtos želdinių atkuriamosios vertės kompensacijos grąžinimo, jeigu Leidime nurodytas želdinių atkuriamosios vertės kompensacijos dydis yra didesnis už perskaičiuotąjį arba želdinių atkuriamosios vertės kompensacija neturėjo būti skaičiuojama. Savivaldybės vykdomoji institucija, gavusi tinkamai užpildytą privačios žemės sklypo savininko ar valstybinės žemės valdytojo prašymą dėl želdinių atkuriamosios vertės kompensacijos perskaičiavimo (Tvarkos aprašo 5 priedas), per 20 darbo dienų nuo tinkamai užpildyto prašymo organizuoja atvykimą į vietą ir priima sprendimą dėl želdinių atkuriamosios vertės kompensacijos permokos grąžinimo, želdinių atkuriamosios vertės kompensacijos permoka grąžinama per 20 darbo dienų nuo sprendimo priėmimo. Jeigu nukirtus ar kitaip pašalinus iš augimo vietos Savivaldybės želdynų ir želdinių teritorijoje buvusį želdinį paaiškėja, kad sprendime nurodytas želdinių atkuriamosios vertės kompensacijos dydis yra netikslus arba neturėjo būti skaičiuojamas, Savivaldybės vykdomoji institucija jį perskaičiuoja ir atitinkamai sumažina ar padidina savo artimiausios želdinių atkuriamosios vertės kompensacijos dydį.
. Asmuo, kuriam bus išduotas Leidimas, už saugotinų želdinių, kirtimą ar kitokį pašalinimą turi sumokėti jų atkuriamąją vertę, išskyrus Tvarkos aprašo 5 punkte nurodytus atvejus, į Savivaldybės nurodytą sąskaitą.
. Priėmus sprendimą dėl saugotinų želdinių kirtimo, kitokio pašalinimo iš augimo vietos ar intensyvaus genėjimo Aplinkos apsaugos skyriaus atstovas saugotinus želdinius pažymi nustatytos spalvos dažais (raudoni, trys lygiagrečios linijos – šalinamas; viena lygiagreti linija– genėjimas).
. Pašalinus pavojų gyventojams, jų turtui, statiniams ar eismo saugumui kėlusius ar atlikti statybos darbus trukdžiusius viešuosius želdinius gatvėse, privaloma juos atkurti buvusioje želdinių augimo vietoje. Kai želdinių atkūrimas buvusioje vietoje nesuderinamas su gatvių projektavimo techniniais reikalavimais, šie želdiniai atkuriami kitoje suprojektuotoje gatvės želdinių vietoje. Šioje dalyje nurodytais atvejais želdiniai turi būti atkurti ne vėliau kaip per vienus metus nuo statybos darbų pabaigos arba per vienus metus nuo želdinių, keliančių pavojų gyventojams, jų turtui, statiniams ar eismo saugumui, pašalinimo dienos.
. Leidimas neišduodamas arba prašymas nenagrinėjamas kai:
. želdynų ir želdinių savininkas ar valdytojas, kitas fizinis ar juridinis asmuo netinkamai užpildo prašymo formą (Tvarkos aprašo 1 priedas), nepateikia prašymo formoje  prašomos informacijos ar papildomos informacijos priežastims, pateiktoms prašyme, pagrįsti pagal 20 punktą arba pateikia klaidingą informaciją apie prašomo kirsti, kitaip pašalinti iš augimo vietos ar intensyviai genėti saugotino želdinio būklę;
. vadovaujantis Želdynų įstatymo 5 straipsnio 2 dalies 12 punktu, visuomenė nebuvo supažindinta su želdynų ir želdinių būklę keičiančiais projektais, dar nepasibaigęs projektų viešinimo terminas;
. vadovaujantis Želdynų įstatymo 23 straipsnio 2 dalimi, nebuvo atlikta želdinių būklės ekspertizė;
. parengti atskirųjų ir priklausomųjų želdynų tvarkymo ir kūrimo projektai neatitinka Atskirųjų ir priklausomųjų želdynų kūrimo ir tvarkymo projektų rengimo tvarkos aprašo, patvirtinto Lietuvos Respublikos aplinkos ministro 2007 m. gruodžio 29 d. įsakymu Nr. D1-719 „Dėl Atskirųjų ir priklausomųjų želdynų kūrimo ir tvarkymo projektų rengimo tvarkos aprašo patvirtinimo“, reikalavimų.

 SKYRIUS


. Vykdant Tvarkos aprašą privaloma užtikrinti, kad asmens duomenys būtų tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymo reikalavimų.
. Savivaldybės institucijų sprendimai, priimti vadovaujantis šiuo Tvarkos aprašu, gali būti skundžiami Lietuvos Respublikos administracinių bylų teisenos įstatymo nustatyta tvarka.
. Tvarkos aprašas keičiamas ir pripažįstamas netekusiu galios Savivaldybės tarybos sprendimu.
__________________________


Saugotinų želdinių kirtimo, kitokio pašalinimo
iš augimo vietos ar intensyvaus genėjimo
leidimų išdavimo ir prašymų dėl želdinių
atkuriamosios vertės kompensacijos dydžio
perskaičiavimo nagrinėjimo ir sumokėtos
želdinių atkuriamosios vertės kompensacijos
grąžinimo tvarkos aprašo
 priedas



(Prašymą teikiančio fizinio asmens vardas, pavardė ar juridinio asmens pavadinimas)



(adresas, telefono numeris)

Vilniaus rajono savivaldybei

(savivaldybės pavadinimas)



PRAŠYMAS



(data)




(dokumento sudarymo vieta)



1. Prašau leisti kirsti ar kitaip pašalinti, genėti saugotinus želdinius privačiame / valstybinime žemės sklype _____________________________________________________________________________
(adresas, žemės sklypo kadastro Nr.)
________________________________________________________________________________
(numatomi atlikti darbai)
________________________________________________________________________________
(saugotinų želdinių rūšys, kiekis, medžio stiebo skersmuo 1,3 m aukštyje)*
________________________________________________________________________________
(želdinių kirtimo, persodinimo ar kitokio pašalinimo, genėjimo priežastis)

Pateikiu šiuos dokumentus (pildoma, kai darbai vykdomi privačiame žemės sklype): 
1. Žemės sklypo __________________________________________________________________
(dokumento pavadinimas, Nr., data, žemės sklypo planas)
2. Nustatyta tvarka suderintas ir patvirtintas projektas, kuriame numatytas želdinių kirtimas ar kitoks pašalinimas, genėjimas, specialusis planas, kitas teritorijų planavimo dokumentas (reikalinga pabraukti) ____________________________________________________________

________________________________________________________________________________
(dokumento pavadinimas, patvirtinimo data)

Darbus numatoma pradėti ir baigti ___________________________________________________
(numatoma darbų atlikimo data)
Patvirtinu, jog esu informuotas apie tai, kad:
mano asmens duomenų valdytojas: Vilniaus rajono savivaldybės administracija (juridinio asmens kodas 188708224, adresas: Rinktinės g. 50, 09318 Vilnius, tel. (8 5) 275 1990, 275 1961 275 6925, el. p. vrsa@vrsa.lt
asmens duomenų tvarkymo tikslas: saugotinų želdinių kirtimo, kitokio pašalinimo iš augimo vietos ar intensyvaus genėjimo leidimo išdavimo tikslais;

asmens duomenys tvarkomi vadovaujantis: Bendrojo duomenų apsaugos reglamento (toliau – BDAR) 6 straipsnio 1 dalies c punktu, t. y. siekiant įvykdyti teisinę prievolę;

asmens duomenys bus saugomi 5 metus.

asmens duomenys gali būti pateikti institucijoms ar įstaigoms, kai tokių duomenų pateikimas yra privalomas teisės aktų nustatyta tvarka.

Kreipiantis raštu turiu teisę prašyti:

-	leisti susipažinti su savo asmens duomenimis;
-	juos ištaisyti arba ištrinti, arba apriboti jų tvarkymą;
-	pateikti skundą Valstybinei duomenų apsaugos inspekcijai (L. Sapiegos g. 17, 10312 Vilnius, ada@ada.lt).
Vilniaus rajono savivaldybės administracijos asmens duomenų apsaugos kontaktų teirautis: el. p. vrsa@vrsa.lt



		

(parašas)	                                                                                                                   (vardas ir pavardė)



SUDERINTA
______________________
(asmens, kurio sklype auga prašyme 
nurodyti medžiai ir krūmai
vardas, pavardė, parašas)

* pridedama tiek eilučių, kiek prašoma kirsti saugotinų želdinių

______________________________________



Saugotinų želdinių kirtimo, kitokio pašalinimo
iš augimo vietos ar intensyvaus genėjimo
leidimų išdavimo ir prašymų dėl želdinių
atkuriamosios vertės kompensacijos dydžio
perskaičiavimo nagrinėjimo ir sumokėtos
želdinių atkuriamosios vertės kompensacijos
grąžinimo tvarkos aprašo
 priedas







LEIDIMAS
KIRSTI AR KITAIP PAŠALINTI, GENĖTI SAUGOTINUS MEDŽIUS IR KRŪMUS

		Nr.	
(data)			
				

(vieta)


Leidžiama pagal pateiktą prašymą:
	


(juridinio asmens pavadinimas (fizinio asmens vardas, pavardė), adresas ir (ar) el. paštas)
Žemės sklype



(sklypo, kuriame vykdomi saugotinų medžių ir krūmų kirtimo, ar kitokio pašalinimo, genėjimo darbai, adresas, žemės sklypo kadastro numeris)



(leidžiamų vykdyti darbų esmė)



(terminai, ribojantys darbus)



(leidimo įsigaliojimo data)

Eil Nr.	Saugotinų medžių ir krūmų	rūšys	Medžio stiebo skersmuo 1,3 m aukštyje	Medžių ir krūmų	kiekis
1			
2			
3			
4			
5			
Iš viso:	


Želdinių atkuriamosios vertės kompensacija neskaičiuojama vadovaujantis Leidimų želdinių kirtimo, kitokio pašalinimo iš augimo vietos ar intensyvaus genėjimo darbams išdavimo, prašymų dėl želdinių atkuriamosios vertės kompensacijos dydžio perskaičiavimo nagrinėjimo ir sumokėtos želdinių atkuriamosios vertės kompensacijos grąžinimo tvarkos aprašo:                                                                   .
(nurodyti Tvarkos aprašo 5 punkto papunktį)

Medžių ir krūmų atkuriamoji vertė:		(žodžiais)		Eur		ct;




Leidimas kirsti, persodinti, kitaip pašalinti saugotinus medžius ir krūmus galioja neterminuotai. Leidimas genėti saugotinus medžius ir krūmus galioja vienam genėjimui. Medžių ir krūmų genėjimo darbai atliekami vadovaujantis Želdynų įstatymu ir kitais teisės aktais. Jeigu želdinį nukirtus ar kitaip pašalinus iš augimo vietos paaiškėja, kad Leidime nurodytas želdinių atkuriamosios vertės kompensacijos dydis yra netikslus arba neturėjo būti skaičiuojamas, žemės valdytojas turi teisę kreiptis dėl želdinių atkuriamosios vertės dydžio perskaičiavimo ir dalies ar visos sumokėtos želdinių atkuriamosios vertės kompensacijos grąžinimo.







				
(pareigos)		(parašas)		(vardas pavardė)



Saugotinų želdinių kirtimo, kitokio pašalinimo
iš augimo vietos ar intensyvaus genėjimo
leidimų išdavimo ir prašymų dėl želdinių
atkuriamosios vertės kompensacijos dydžio
perskaičiavimo nagrinėjimo ir sumokėtos
želdinių atkuriamosios vertės kompensacijos
grąžinimo tvarkos aprašo 
 priedas




. Toponuotrauka su suvestiniu planu, sklypo ir statinio riba (5 m spinduliu pažymėti esamus želdinius).
. Nustatyti medžių ir krūmų rūšį, jų fiziologinę būklę, matmenis (skersmuo 1,3 m aukštyje (cm, lajos projekcija (m)), įvertinti vejas, gėlynus.
. Pateikti kertamų medžių persodinimo galimybes, numatyti statybos darbų metu taikytinas apsaugos priemones.
. Želdinių įvertinimą atlieka nepriklausomas želdinių ekspertas, dendrologas, arboristas.
. Želdinių inventorizacija ir vertinimas atliekamas vadovaujantis Želdynų įstatymu ir kitais poįstatyminiais teisės aktais, kurie reglamentuoja želdinių apsaugą, tvarkymą ir kūrimą.

ŽELDINIŲ INVENTORIZACIJOS LENETELĖS PAVYZDYS

Nr. plane	Medžio rūšis lietuviškai	Medžio rūšis lotyniškai	Kamieno skersmuo 1,3 m aukštyje, cm	Kamieno skersmuo 1 m aukštyje, cm	Medžio būklė	Siūlomos/ būtinosios arboristinės/ tvarkymo priemonės
1	2	3	4	5	6	7
1.						



Saugotinų želdinių kirtimo, kitokio pašalinimo
iš augimo vietos ar intensyvaus genėjimo
leidimų išdavimo ir prašymų dėl želdinių
atkuriamosios vertės kompensacijos dydžio
perskaičiavimo nagrinėjimo ir sumokėtos
želdinių atkuriamosios vertės kompensacijos
grąžinimo tvarkos aprašo 
 priedas


VILNIAUS RAJONO SAVIVALDYBĖS ADMINISTRACIJA
ŽELDINIŲ APŽIŪROS KORTELĖ NR.
Data:__________________________________________________________________________________________________________________________________________
Vieta / adresas:__________________________________________________________________________________________________________________________________
Žemės sklypo kad. Nr.: ___________________________________________________________________________________________________________________________
Žemės sklypo paskirtis:___________________________________________________________________________________________________________________________
Savininkas: privatus asmuo /valstybė (atitinkamą pabraukti):______________________________________________________________________________________________
Kiti apribojimai (KPD, parkai, kita...):_______________________________________________________________________________________________________________

Eilės 	Nr.	Medžio rūšis	Skersmuo 1,3 m / 1,0 m aukštyje (cm)	Būklė	Tvarkymo būdas	Priežastys		Pastabos	
1.												
												
2.												
												
3.												
												
4.												
												
5.												
												
6.												
												
7.												
												
8.												
												
9.												
												
10.												
												


SURAŠĖ_______________________________________________________________________________________________________________________________________________________

DALYVAVO____________________________________________________________________________________________________________________________________________________

_______________________________________________________________________________________________________________________________________________________________ 


Saugotinų želdinių kirtimo, kitokio pašalinimo
iš augimo vietos ar intensyvaus genėjimo
leidimų išdavimo ir prašymų dėl želdinių
atkuriamosios vertės kompensacijos dydžio
perskaičiavimo nagrinėjimo ir sumokėtos
želdinių atkuriamosios vertės kompensacijos
grąžinimo tvarkos aprašo
 priedas

____________________________________________________________________________
(Prašymą teikiančio fizinio asmens vardas, pavardė ar juridinio asmens pavadinimas)

_____________________________________________________________________________
(adresas, telefono numeris)





Vilniaus rajono savivaldybei.
(savivaldybės pavadinimas)

PRAŠYMAS
________________
(data)
______________________
(dokumento sudarymo vieta)

	Prašau perskaičiuoti, grąžinti (reikiamą pabraukti), prie _____________ (leidimo išdavimo data) leidimo kirsti ar kitaip pašalinti, genėti saugotinus medžius ir krūmus žemės sklype adresu: ___________________________________________, apskaičiuotą želdinių atkuriamosios vertės kompensacijos dydį.
______________________________________________________________________________________

________________________________________________________________________________

________________________________________________________________________________
(aplinkybės, dėl kurių želdinių atkuriamosios vertės kompensacija turėtų būti perskaičiuota ar grąžinta, nurodant medžių rūšis ir kiekius)

Patvirtinu, jog esu informuotas apie tai, kad:
mano asmens duomenų valdytojas: Vilniaus rajono savivaldybės administracija (juridinio asmens kodas 188708224, adresas: Rinktinės g. 50, 09318 Vilnius, tel. (8 5) 275 1990, 275 1961 275 6925, el. p. vrsa@vrsa.lt;
asmens duomenų tvarkymo tikslas: saugotinų želdinių kirtimo, kitokio pašalinimo iš augimo vietos ar intensyvaus genėjimo leidimo išdavimo tikslais;
asmens duomenys tvarkomi vadovaujantis: Bendrojo duomenų apsaugos reglamento (toliau – BDAR) 6 straipsnio 1 dalies c punktu, t. y. siekiant įvykdyti teisinę prievolę;
asmens duomenys bus saugomi 5 metus;
asmens duomenys gali būti pateikti institucijoms ar įstaigoms, kai tokių duomenų pateikimas yra privalomas teisės aktų nustatyta tvarka.
Kreipiantis raštu turiu teisę prašyti:
-	leisti susipažinti su savo asmens duomenimis;
-	juos ištaisyti arba ištrinti, arba apriboti jų tvarkymą;
-	pateikti skundą Valstybinei duomenų apsaugos inspekcijai (L. Sapiegos g. 17, 10312 Vilnius, ada@ada.lt).
Vilniaus rajono savivaldybės administracijos asmens duomenų apsaugos kontaktų teirautis: el. p. vrsa@vrsa.lt.


________________                                                                   ________________________
(parašas)	                                                                                                                     (vardas ir pavardė)


SUDERINTA
______________________
(asmens, kurio sklype auga 
prašyme nurodyti saugotini želdiniai,
vardas, pavardė, parašas)
_________________________________

